钦定古今图书集成/明伦汇编/人事典/第109卷 > 《天隐子养生书》 > 《易简》
## 钦定古今图书集成/明伦汇编/人事典/第109卷 > 《天隐子养生书》 > 《易简》

《易》曰：“天地之道，易简者也。”天隐子曰：“天地在我首之
上，足之下，开目尽见，无假繁巧而言，故曰易简。简者，
神仙之德也。然则以何道求之？”曰：“无求不能知，无道
不能成。凡学神仙，先知易简，苟言涉奇诡，适足使人
执迷，无所归本，此非言学也。”